送歐陽員外歸覲滁州舍人
作者：曾鞏
朝代：宋

paragraphs: 病卧不出門，非關避塵土。
深秋影雖清，孤懷共誰語。
辱子問吾廬，輝如就賓廡。
足音固可喜，況久捉松麈。
子生何其祥，家庭坐軻愈。
顧我齒諸生，漸磨苦頑魯。
有如仰天潢，勢豈識津渚。
又若馬牛然，安能望熊虎。
空摇在門心，常若風中羽。
羨子筋骨輕，歸飛得其所。
從今夢無南，隨子渡江櫓。